কুরুলুস: উসমান
কুরুলুস: উসমান বা বাংলায় প্রচলিত কুরুলুস: ওসমান (অর্থ প্রতিষ্ঠা: উসমান) উসমানী সাম্রাজ্যের প্রতিষ্ঠাতা সুলতান উসমান প্রথমের জীবনীর উপর ভিত্তি করে নির্মিত, মেহমেদ বোজদাগ রচিত একটি তুর্কী ঐতিহাসিক, অ্যাডভেঞ্চার টেলিভিশন ধারাবাহিক। এটি জনপ্রিয় ঐতিহাসিক ফিকশন টিভিসিরিজ দিরিলিস: আরতুগ্রুল-এর সিক্যুয়েল যা উসমানের পিতা আরতুগ্রুলের জীবনকাহিনীকে কেন্দ্র করে নির্মিত হয়েছিল। এই সিরিজে, উসমানের ভূমিকায় অভিনয় করেছেন তুর্কি অভিনেতা বোরাক ওযচিভিত।